Odobenus rosmarus
Animalia — Chordata Subphylum : Vertebrata  Classis : Mammalia  Ordo : Carnivora  Superfamilia : Pinnipedia  Familia : Odobenidae  Genus : Odobenus  Brisson, 1762 Species : O. rosmarus  Odobenus rosmarus  Linnaeus, 1758   Conservationis status DD Status parum cognitus (IUCN 3.1) Territorium Odobenus rosmarus, communi Latinitate recentiori "ros marus piscis", est species mammalium cuius duae subspecies, videlicet O. r. rosmarus et O. r. divergens, in partibus borealibus oceanorum Atlantici et Pacifici aquisque adiacentibus oceani Arctici habitant. Odobenus nomen e vocabulis Graecis ὀδούς et βαίνω compositum est, quasi dentibus progrediens; nam dentibus longe prominentibus haerens odobenus saepe e mari in litus vel in saxa proserpit. Alexander Guagnini saeculo sedecimo odobenum nomine Polonico mors nominat et ut monstrum fabulosum describit.